Kamjenc. Lessingowy kaž tež sakralny muzej a Słodarnja w Kamjencu su wotnětka zaso w znatym času wotewrjene. To zdźěli Matthias Hanke, zastupowacy nawoda Lessingoweho muzeja. W galeriji sakralneho muzeja Hanineje cyrkwje su widźeć dźěła pod hesłom „Transicija – fotografije Michaela Krusche“. Nastała je zběrka składnostnje 60. narodnin we Wojerecach rodźeneho wuměłca, kiž dźensa w Berlinje bydli a skutkuje. Motiwy za swoje fotografije je Kruscha našoł w mnohich krajach swěta – w Marokku, Kazachstanje, Južnej Africe a Patagoniskej, w Omanje, Jemenje a Israelu. Zapopadnył je tam po zdaću pozabyte městnosće. Pod titulom „Tekstury“ pokazuje wón wot čłowjeka wopušćene přebywanišća jako kolažu.
Wuměłstwo a přiroda
szl_Latn szl_Latn